《入翠峰寺上西冈待月 其一》
清代·张海珊

秋阳播余骄，不夺山行勇。喜剧松风来，飞落山翠重。

沙崩路忽侧，泉驶石鼓壅。倚天峰势厚，拔地众木耸。

呀然佛宇开，金碧万绿拥。太古寂更寂，开云动无动。

旷然我神善，以受烟霞奉。

作者简介：（1782—1821）江苏震泽人，字越来，一字铁甫。道光元年举人，榜发，已暴卒。论学以程朱为归，而不废陆王。尤究心当世利弊。有《小安乐窝诗文集》。